**EELNÕU 2017/32**

**KOMISJONID:**

|  |  |
| --- | --- |
| eelarve- ja arengu- | JK |
| haridus- |  |
| kultuuri- |  |
| majandus- |  |
| revisjoni- |  |
| sotsiaal- |  |

**VILJANDI LINNAVOLIKOGU**

OTSUS

### 21. detsember 2017 nr

2018. aasta kaasava eelarve tulemuste kinnitamine

Kohaliku omavalitsuse korralduse seaduse § 6 lõike 3 punkti 2, Viljandi Linnavolikogu 26.05.2016 määruse nr 90 „Kaasava eelarve menetluse rakendamine Viljandi linna eelarve koostamisel“ ja Viljandi Linnavalitsuse 29.06.2015 määruse nr 15 „Kaasava eelarve menetlemise kord Viljandi linna eelarve koostamisel“ alusel Viljandi Linnavolikogu

**o t s u s t a b:**

1. Kinnitada 2018. aasta kaasava eelarve hääletamistulemused paremusjärjestuses:

1.1. Lastepark kaasaegsemaks ja lastesõbralikumaks! – 272 häält

1.2. Viljandi Kesklinna Kooli (KLK) korvpalliväljaku kaasajastamine multifunktsionaalseks palliväljakuks – 144 häält

1.3. Välijõusaal terviseraja äärde – Männimäel ja miljonivaatega! – 141 häält

1.4. Valuoja oru kõnnitee – 95 häält

1.5. Valuoja oru mänguväljak – 77 häält

1.6. Heiteväljak Paalalinna viilhalli kõrvale – 51 häält

1.7. Lemmikloomade surnuaed – 27 häält

1.8. Mälestusmärk Lilli Suburgile – 10 häält

2. Realiseerimisele kuuluvaks ideeks on 2018. aastal Lastepargi kaasaegsemaks ja lastesõbralikumaks muutmine.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helir-Valdor Seeder

linnavolikogu esimees

# Koostaja(d): Jako Arula

**Esitatud:** 04.12.2017

**Esitaja:** Viljandi Linnavalitsus **Ettekandja:** Madis Timpson

**Lk arv:** 3

**Hääletamine:** nõudmisel

Seletuskiri

**2018. aasta kaasava eelarve tulemuste kinnitamine**

Kaasava eelarve menetlemine viidi läbi vastavalt Viljandi Linnavalitsuse 29.06.2015 määrusele nr 15 „Kaasava eelarve menetlemise kord Viljandi linna eelarve koostamisel“.

Kokku esitati 19 ettepanekut. Linnavalitsuse ametnikest koosnev spetsialistide komisjon hindas ettepanekuid, võttes arvesse Viljandi Linnavolikogu ja Viljandi Linnavalitsuse poolt kinnitatud kaasava eelarve menetlemise ja rakendamise kordi.

Selle tulemusel jäi alles 8 ettepanekut, mis suunati komisjoni, mille moodustasid linnavolikogu alaliste komisjonide liikmed ja ettepanekute esitajad. Komisjon võttis vastu otsuse lubada kõik 8 ideed lõpphääletusele.

15. novembris 30. novembrini (kaasa arvatud) kestnud hääletusel anti kokku 553 Viljandi linna elaniku poolt 817 häält.

Kaasava eelarve menetlemise korras ette nähtud 200 hääleni ehk eduka ettepaneku läveni jõudis seekord üks ettepanek, milleks kodanike tahtel osutus „Lastepark kaasaegsemaks ja lastesõbralikumaks,“ mis sai 272 häält.

Seega kuulub 2018. aastal kaasava eelarve raames realiseerimisele idee „Lastepark kaasaegsemaks ja lastesõbralikumaks!“

(allkirjastatud digitaalselt)

Jako Arula

arenguspetsialist